CELEX: 62011TA0456
Language: ro
Date: 2013-11-14 00:00:00
Title: Cauza T-456/11: Hotărârea Tribunalului din 14 noiembrie 2013 — ICdA și alții/Comisia [ „REACH — Măsuri tranzitorii privind restricțiile la producerea, introducerea pe piață și utilizarea cadmiului și a compușilor acestuia — Anexa XVII la Regulamentul (CE) nr. 1907/2006 — Restricții la utilizarea de pigmenți de cadmiu în materiale plastice — Eroare vădită de apreciere — Analiza riscurilor” ]

21.12.2013   
            
            
               RO
            
            
               Jurnalul Oficial al Uniunii Europene
            
            
               C 377/12
            
         Hotărârea Tribunalului din 14 noiembrie 2013 — ICdA și alții/Comisia
   (Cauza T-456/11) (1)
   
   (REACH - Măsuri tranzitorii privind restricțiile la producerea, introducerea pe piață și utilizarea cadmiului și a compușilor acestuia - Anexa XVII la Regulamentul (CE) nr. 1907/2006 - Restricții la utilizarea de pigmenți de cadmiu în materiale plastice - Eroare vădită de apreciere - Analiza riscurilor)
   2013/C 377/28
   Limba de procedură: engleza
   
      Părțile
   
   
      Reclamante: International Cadmium Association (ICdA) (Bruxelles, Belgia), Rockwood Pigments (UK) Ltd (Stoke-on-Trent, Regatul Unit) și James M Brown Ltd (Stoke-on-Trent) (reprezentanți: inițial K. Van Maldegem și R. Cana, avocați, ulterior R. Cana)
   
      Pârâtă: Comisia Europeană (reprezentanți: inițial P. Oliver și E. Manhaeve, agenți, asistați de K. Sawyer, barrister, ulterior P. Oliver și E. Manhaeve)
   
      Obiectul
   
   Cererea de anulare în parte a Regulamentului (UE) nr. 494/2011 al Comisiei din 20 mai 2011 de modificare a Regulamentului (CE) nr. 1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH) în ceea ce privește anexa XVII (Cadmiu) (JO L 134, p. 2), în măsura în care restrânge utilizarea pigmenților de cadmiu în alte materiale plastice decât cele pentru care această utilizare era restricționată înainte de adoptarea Regulamentului nr. 494/2011
   
      Dispozitivul
   
   
               1.
            
            
               Anulează Regulamentul (UE) nr. 494/2011 al Comisiei din 20 mai 2011 de modificare a Regulamentului (CE) nr. 1907/2006 al Parlamentului European și al Consiliului privind înregistrarea, evaluarea, autorizarea și restricționarea substanțelor chimice (REACH) în ceea ce privește anexa XVII (Cadmiu) în măsura în care restrânge utilizarea sulfoseleniurii de cadmiu-portocaliu (nr. CAS 1256-57-4), a sulfoseleniurii de cadmiu-roșu (nr. CAS 58339-34-7) și a sulfurii de zinc de cadmiu (nr. CAS 8048-07-5) în alte amestecuri și articole fabricate din polimeri sintetici organici decât cele pentru care această utilizare era restricționată înainte de adoptarea Regulamentului nr. 494/2011.
            
         
               2.
            
            
               Respinge în rest acțiunea.
            
         
               3.
            
            
               Comisia Europeană suportă 90 % din propriile cheltuieli de judecată și 90 % din cheltuielile de judecată efectuate de International Cadmium Association (ICdA), Rockwood Pigments (UK) Ltd și James M Brown Ltd.
            
         
               4.
            
            
               ICdA, Rockwood Pigments (UK) și James M Brown Ltd suportă 10 % din propriile cheltuieli de judecată și 10 % din cheltuielile de judecată efectuate de Comisie.
            
         
      (1)  JO C 298, 8.10.2011.